Kelno katedra

Kelno katedra (vok. Kölner Dom) – gotikinė Kelno bažnyčia (katedra), statyta 1248–1437 m., 1842–1880 m. Baigta statyti 1880 m. spalio 15 d. Oficialus pavadinimas – Šv. Petro ir Marijos katedra (vok. Hohe Domkirche St. Peter und Maria). Aukštis − 157 metrai. Tai yra antroji pagal aukštį (po Ulmo katedros) bažnyčia Vokietijoje ir trečioji visame pasaulyje.[reikalingas šaltinis] Kelno katedra stovi Kelno senamiestyje, šalia Kelno traukinių stoties. XX a. 7-ajame dešimtmetyje Kelno katedros šiaurinėje dalyje buvo suteiktos patalpos rengti Islamo pamaldas turkų imigrantams darbininkams Vokietijoje. Ramadano pabaigoje 1965 metais susirinko apie 400 musulmonų, melsdamiesi ir giedodami pasninko pabaigą. Tuometinė katedros administracija žiniasklaidai pabrėžė, kad patalpų suteikimas melstis kitatikiams Kelno bažnyčiose nesąs „neįprastas“ dalykas. Išnašos Nuorodos Oficiali svetainė (vokiečių k.)